text: দেপোর্তিবো আলাবেস, এস.এ.ডি. (; সাধারণত স্পোর্টিং আলাবেস অথবা শুধুমাত্র আলাবেস () নামে পরিচিত) হচ্ছে বিতোরিয়া-গাস্তেইস ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯২১ সালের ২৩শে জানুয়ারি তারিখে স্পোর্টস ফ্রেন্ডস ক্লাব নামে প্রতিষ্ঠিত হয়েছে। আলাবেস তাদের সকল হোম ম্যাচ বিতোরিয়া-গাস্তেইসের মেন্দিজোররোৎসায় খেলে থাকে; যার ধারণক্ষমতা হচ্ছে ১৯,৮৪০। বর্তমানে এই ক্লাবের ম্যানেজারের দায়িত্ব পালন করছেন আসিয়ের গারিতানো এবং সভাপতির দায়িত্ব পালন করছেন আলফনসো ফার্নান্দেজ দে ত্রেকোনিস। বাস্ক দেশীয় মধ্যমাঠের খেলোয়াড় মানু গার্সিয়া এই ক্লাবের অধিনায়কের দায়িত্ব পালন করছেন।
  
  এই ক্লাবটিকে অ্যাথলেতিক বিলবাও এবং রিয়াল সোসিয়েদাদের পর বাস্ক কান্ট্রির তৃতীয় সেরা দল হিসেবে অবিহিত করা হয়। ২০০১ সালে ইউরোপীয় প্রতিযোগিতায় ক্লাবটির অভিষেকের বছরে তারা উয়েফা কাপ এর ফাইনাল খেলে, যা ক্লাবটির ইতিহাসের সর্বোচ্চ সাফল্য। ফাইনালে তারা লিভারপুলের কাছে গোল্ডেন গোল নিয়মে ৫-৪ গোলে ফাইনালে হেরে যায়। ২০১৭ সালে, এই ক্লাবটি কোপা দেল রের ফাইনালে পৌঁছে, যেখানে বার্সেলোনার কাছে ৩-১ গোলে হেরে যায়।
  
  এই দলটি জার্সি হিসেবে নীল-সাদা ডোরাকাটা শার্ট, নীল প্যান্ট এবং সাদা মোজা পরিধান করে। দলটির স্টেডিয়ামের নাম মেন্দিজোরৎজা স্টেডিয়াম, যেখানে একসাথে ১৯,৮০০ জন দর্শক খেলা উপভোগ করতে পার।
  
  তথ্যসূত্র
  
  বহিঃসংযোগ
   
  অফিসিয়াল ওয়েবসাইট 
  এল কোরিওতে ক্লাবের ইতিহাস 
  ফুটবলমি টিম প্রোফাইল 
  গ্লোরিওসো, আনঅফিসিয়াল ওয়েবসাইট 
  ট্যারা ক্লাব তথ্য 
  
  বিষয়শ্রেণী:স্পেনের ফুটবল ক্লাব
  বিষয়শ্রেণী:লা লিগার ক্লাব
title: দেপোর্তিবো আলাবেস